Kamu bisa jelasin ke aku soal Wickiana dalam bahasa jawa?

Wickiana karya Johann Jakob Wick saka Zürich (1522-1588) iku kolèksi lembaran single-leaf broadsheet kang kasusun ing 24 jilid watara taun 1560 nganti 1587. Karya iki minangka sumber wigati ing mangsa réformasi protèstan ing Swis. (Reformasi ing Swis).

Wick urip ing Zürich kang dikuwasani déning Heinrich Bullinger, penerus saka Huldrych Zwingli. Wick nyinaoni téologi ing Tübingen, lan dadi pastur ing Witikon, ing rumah sakit kutha lan ing Predigerkirche. Sawisé iku Wick dadi pendita (canon lan archdeacon kaloro ing Grossmünster.

Karya Wick dikolèksi ing kapustakan kuil Grossmünster sawisé Wick séda ing taun 1588. Karya mau banjur dialihaké menyang Zentralbibliothek Zürich ing taun  1836. Kolèksi asli kapérang dadi loro, ya iku minangka manuskrip kapustakan lan divisi cithakan kuna taun 1925. Kolèksi cithakan-cithakan dumadi saka gunggung  429 cithakan asli kolèksi Grossmünster (PAS II 1 - 24) lan banjur katambahaké sepuluh item (PAS II 25). Pérangan manuskrip dumunung ana ing Ms F 12–35. Kolèksi iki sapérang dibabar nganggo faksimil minangka èdisi kanthi komentar ing taun 1997–2005.